**ՏԵՂԵԿԱՆՔ – ՀԻՄՆԱՎՈՐՈՒՄ**

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԱԳԱՐԱԿԻ ԱՐՎԵՍՏԻ ԴՊՐՈՑ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ԼՈՒԾԱՐԵԼՈՒ ՄԱՍԻՆ ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

 Որոշման ընդունման անհրաժեշտությունը պայմանավորված է «Տեղական ինքնակառավարման մասին» օրենքի 18-րդ հոդվածի 1-ին մասի 15-րդ կետի, Հայաստանի Հանրապետության Քաղաքացիական օրենսգրքի 67-րդ հոդվածի 2-րդ մասի 1-ին կետի, 68-րդ հոդվածի 2-րդ մասի, 69-րդ հոդվածի 1-ին և 2-րդ կետերի, 116-րդ հոդվածի 2-րդ մասի, «Պետական ոչ առևտրային կազմակերպությունների»  օրենքի 25-րդ հոդվածի, 13-րդ հոդվ 2-րդ կետի դ) ենթակետի պահանջների ապահովմամբ:

 «Հայաստանի Հանրապետության Սյունիքի մարզի Ագարակի արվեստի դպրոց» ՀՈԱԿ-ի լուծարման մասին համայնքի ավագանու որոշման նախագծի ընդունման անհրաժեշտություն է առաջացել նաև, քանի որ ստեղծվել է <<Մեղրի համայնքի <<Արևիք>> արվեստի դպրոց>> համայնքային ոչ առևտրային կազմակերպությունը, որը համայնքի տարածքում, այդ թվում նաև Ագարակ քաղաքում, իրականացնելու է արտադպրոցական դաստիարակության կազմակերպումը:Մինչ վերոնշյալ կազմակերպության ստեղծումը Ագարակ քաղաքում նշված ծառայությունը իրականացնում էր «Հայաստանի Հանրապետության Սյունիքի մարզի Ագարակի արվեստի դպրոց» ՀՈԱԿ-ը, որի ծառայություններից օգտվող սաները կշարունակեն կրթությունը նորաստեղծ կազմակերպությունում, իսկ դասատուները կշարունակեն իրենց առաքելությունը՝ պահպանելով նախկին դպրոցի ավանդույթները:Կազմակերպության ստեղծումից հետո Մեղրի համայնքի բոլոր բնակավայրերում կիրականացվի որակյալ, համաչափ արտադպրոցական դաստիարակության կազմակերպում օպտիմալ կառավարմամբ և ծախսերով:

Ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

 **Ավագանու ո**որոշման նախագծի ընդունման առնչությամբ Մեղրի համայնքի բյուջեի եկամուտներում և ծախսերում փոփոխություններ չեն առաջանում։

 Համայնքի ղեկավար՝ Մ.Զաքարյան